rlitschk/wikidir huggingface dataset:
D Püramide isch e (dreidimensionale) Körper in dr Geometrii. Es isch e Polyeder, wo us meerere ebene Flechene bestoot, wo anenander lige, und vo deene isch äini e Polygon und alli andere si Dreiegg. Die Dreiegg (Siteflechene) bilde d Mantelflechi. Vom ene Punkt, em Spitz vo dr Püramide, goot e Büschel vo Straale us, wo alli Straale von em en Ebeni schniide. Die Schnittpünkt si d Eggepünkt vo dr Grundflechi vo dr Püramide. Mä cha d Konstrukzioon au mit irgend ere Grundflechi afoo, won es Vilegg (Polygon) in ere Ebeni isch, und mit eme Punkt usserhalb vo deere Ebeni, wo denn dr Spitz vo dr Püramide wird. Wemm mä jeede Eggepunkt vo dr Grundflechi mit em Spitz verbindet, entstoot s erwäänte Straalebüschel. D Pünkt vo jeder äinzelne Grundflechekante si über d Dreieggflechi mit em Spitz vo dr Püramide verbunde. Eso erfüllt d Püramide au d Definizioon vom ene Chäigel. Wenn d Grundflechi von ere Püramide n Egge het, so isch d Zaal vo de (dreieggige) Siteflechene au gliich n. Zämme mit dr Grundflechi het d Püramide denn im Ganze n+1 Flechene. D Zaal vo de Egge isch au gliich n+1, nämlig n Eggen vo dr Grundflechi und dr Spitz. D
PostFinance isch e sälbständige Gschäftsberaich vo de Schwizer Post. Iire Sitz isch z Bärn. D Hauptufgob vo PostFinance isch de Zaligsvercheer vo de Post und irne Chunde im nazionale wie au im internazionale Vercheer. Verwalted und bearbaited werded die Transakzione i de verschidnige Zentralene vo PostFinance, wo früener Postcheckämter ghaisse händ. S Internet-Aagebot haisst E-Finance. Aafangs Dezember 2012 hät d Finanzmarktuufsicht FINMA d Verfüegig zur Bankbewilligung för d PostFinance erloo. Drumm werd im zweite Quartal vom Joor 2013 d PostFinance in e AG umgwandlet und chan dänn e Bank wärde. Wiiterhin chan sii aber keini Kredite vergeh. Website vo de PostFinance Iitrag im BIC Publication Portal bim SWIFT Die PostFinance darf jetzt eine Bank sein Artikel vom 7. Dezember 2012, im Tagi-online
Die nachschtehendi Lischte von der Gschicht vom Eigetum beschränkt sich uuf d Entwicklig vom philosophische und rechtliche Eigetums-Gedanke in Europa in der Phase ab de antike Hochkulture. Die antike Grieche händ s Eigetum bereits rechtlich etabliert ghaa, aber auch der Gedanke vom Gemeineigetum, em Eigetum, wo der gsamte Gsellschaft und nit nur em Einzelne z Nutze chunnt, isch vor allem vom Platon überlieferet. Allerdings isch nie beschtritte gsii, dass mit de Sklave auch Mensche dörfe zu Eigetum ghalte wärde S Recht von de antike Römer denn isch auch bezüglich Eigetum wegleitend worde auch für die hüütige Rechtsordnige. Z. B. im Zwölftafel-Gsetz um 450 v. Chr. isch s Eigetum gschützt worde. Auch d Römer händ Sklave ghalte. D Bibel denn isch recht schtark uf d Gmeinnützigkeit vom Eigetum uusgrichtet gsii. In Matthäus 19,23 ff. z. B. heissts unter anderem: Die Menge aber der Gläubigen war ein Herz und eine Seele; auch keiner sagte von seinen Gütern, dass sie sein wären, es war ihnen alles gemeinsam ... und man gab einem jeglichen, was ihm not war S Früeh-Chrischtetum het sich schtark an die biblische Grundlage anglehnt. Der Bischof Ambrosius von Mailand z. B. schriibt im 4. Jahrhundert: Die Erde ist für alle
Radio X isch e nitkommerzielle Radiosänder, wo mä drootloos z Basel und in de nööchere Agglomerazioonsgmäinde uf 94,5 MHz und z Lieschdl und dr Umgääbig uf 93,6 MHz, in meerere Kabelnetz in dr Nordwestschwiz und via Läivstriim cha empfoo. Dr regulääri Sändbedriib vom Radio X het am 19. April 1998 aagfange. Sithäär bietet dr Radio X e 24-Stundebrogramm. Dr Sänder het meereri Redakzioone, wo äigeständig organisiert si, und mee as 200 eerenamtlige Mitarbäiter. En chliises Team wird zaalt und kümmeret sich um d Administrazioon, Akquisizioon, Praktikante, Projektbedröijig usw. Dr Sänder verstoot sich as Jugend- und Kultuursänder und isch as Stifdig organisiert. As äinzigs Radio in dr Regioon sändet s au in fremde Sprooche. Reegelmäässig loose jeede Daag öbbe 50'000 Lüt zue. S Radio X sändet e Brogramm mit mee as 4'000 Muusigdiddel us de verschidnigste Stilrichdige. Aktuelli Bidrääg, Veraastaltigskaländer, Kulturtipp, Spezialräije und s Bolitspeschl ergänze s dääglige Brogramm. Früe am Oobe isch vom Määndig bis Fritig „d Wält z Basel“ z Gast uf Radio X: Die meersproochige Sändige si uf Änglisch, Italiänisch, Spanisch, Bortugiisisch, Türkisch, Kurdisch, Bosnisch, Kroatisch und Serbisch und biete Noochrichde, Muusig und Wüssenswärts. Vom nüüni z Oobe aa und am Wuchenänd scho früener wird Muusig gsändet. Die
Energy Basel isch e Brivaatradio us dr Schwiz. Er het am 13. Jänner 2012 afo sände. Energy Basel bietet e Radiobrogramm, wo vor allem Jugendligi und jungi Erwaggseni söll aaspräche. D Uswaal vo dr Muusig konzentriert sich uf die aktuelle Hit. D Hauptfrekwänz vo Energy Basel isch 101,7 MHz. Offizielli Website vo Energy Basel Energy Basel onläin loose (Site cha nüme abgrüeft wärde; Suche im Webarchiv)[1] [2] Vorlage:Toter Link/www.energyzueri.com Seit heute gibts «Energy Basel» – Wie am «Morgestraich» (Memento vom 16. Jänner 2012 im Internet Archive), blick.ch, 13. Januar 2012, abgrüeft am 15. Januar 2012
E. E. Gsellschaft vo de Füürschütze z Basel isch 1466 vo de Zümft gmäinsam gründet worde, zum iiri Mitgliider usbilde, ass si d Stadt besser bewache und verdäidige chönne. S «E.E.» stoot bi Korporazioone vo dr Stadt Basel vor em äigentlige Korporazioonsnaame und bedütet „Eine (zu) Ehrende“. Im Joor 2010 het d Gsellschaft öbbe 340 Mitgliider ghaa. Si isch die äinzigi Basler Korporazioon, wo au Persoone ooni s Basler Bürgerrächt ufnimmt. D Gsellschaft het e Voorstand, wo us zwäi Oberschützemäister, wo jeedes Joor underenander abwäggsle, und zää bis fufzää Schützemäister bestoot. Dä Voorstand wird vo dr Mitgliiderversammlig gweelt. Dr Voorstand ernennt äine vo iine zum Seckelmäister, anderi zum Gsellschaftsschriiber, Chronikredaktüür und Archivaar. Es git Kommissione für s Schiesswääse, s Schützehuus und für d Finanze. Dr Irtemäister isch für s Ässe und Drinke bi de Gsellschaftsaaläss verantwortlig. D Basler Bürgerschaft het immer mee d Verwaltig vo dr Stadt übernoo, wo früener in de Händ vom Bischof gläägen isch, und eso si noo di noo d Zümft für d Verdäidigung vo dr Stadt verantwortlig worde. Bis in s 14. Joorhundert si si vor allem mit Hiib- und Stichwaffe, Pfiilbööge und Armbrüst bewaffnet gsi. Wo denn aber Kanoone und churz druf Büggse iigfüert
S Kunstmuseum Basel | Geegewart, früener Museum für Geegewartskunst, am Dalbe-Rhiiwääg 60 z Basel isch 1980 as erste öffentlige Usstelligsbau in Europa eröffnet worde, wo usschliesslig dr zitgenössische Kunstbrodukzioon und -braxis gwidmet isch. S Museum isch käi sälbständigi Instituzioon, sondern ghöört administrativ zum Kunstmuseum Basel, wo under em rächtlige Oberbegriff Öffentligi Kunstsammlig Basel lauft. Es zäigt Wärk us em Kunstmuseum und us dr Emanuel Hoffmann-Stifdig. S Geböid isch e Baasler Kulturguet mit regionaler Bedütig und d Sammlig stoot uf dr Liste vo de Kulturgüeter, wo nazionali Bedütig häi. S Museum goot ursprünglig uf e Leihgoob vom italiänische Kunstsammler Giuseppe Panza di Biumo zrugg, Wo Basel in dr Middi vo de 1970er Joor aabote het, e Hufe vo sine zitgenössische Wärk uszleene, wenn mä geigneti Rüümlikäite für sä wurd finde. Druf isch im Basler Dalbedaal s Museum für Geegewartskunst entstande. D Christoph Merian Stifdig het paralleel zur umfassende Sanierig vo däm Kwardier 1978–1979 en ehemooligi Babbiirfabrik mit eme Nöibau noch Blään vom Basler Archidekturbüro Steib+Steib zum zwäidäilige Museum umbaut. S Brojekt isch zu wääsentlige Däil vo dr Mäzenin Maja Sacher-Stehlin finanziert worde mit dr Bedingig, ass die Öffentligi Kunstsammlig dört Kunstobjekt vo dr Emanuel Hoffmann Stifdig wurd usstelle. Dr Kanton Basel-Stadt
Dr Grand Prix Midi Libre (churz: GP Midi Libre) isch e franzesischi Radrundfahrt iber mehrer Etappe gsii, gsponseret vu dr franzesische Dageszytig Midi Libre, wu vu 1949 bis 2002 54 Mol stattgfunde het. Vyl hochklassigi Radsportler hän des Ränne im Mai gnutzt as Verberaitig uf d Tour de France, dr letscht Midi-Siiger isch dr Lance Armstrong gsii. Anne 2003 isch s wäge wirtschaftlige Probläm vum Hauptsponsor un wäg dr Dopingaffäre im Radsport yygstellt un dur d Tour du Languedoc-Roussillon, organisiert vu dr Amaury Sport Organisation (u. a. au Veraastalter vu dr Tour de France), ersetzt. Die Rundfahrt isch aber au no aire Uusgab wider yygstellt wore. Dr ainzig Siiger isch dr Christophe Moreau gsii. Dytschi Siiger het s kaini gee, dr ainzig Schwyzer, wu s Ränne gwunne het, isch dr Laurent Dufaux anne 1998 gsii. Grand Prix Midi Libre Tour du Languedoc-Roussillon 2004 Flagge Frankreichs Christophe Moreau Palmarès uf memoire-du-cyclisme.net
Résistance, frz. (us lat. resistens «Widerstand») stoht fir: Bolitik un Gschicht Résistance, Sammeluusdruck fir Widerstandsbewegige im Zweete Wältchrieg, vor allem in weschteuropäische frankophone Länder La Résistance, mehreri franzesischi Zytige vum Maquis, wu hählige in dr Zyt vu dr dytsch Bsetzig (1940 bis 1944) publiziert wore sin. Resistance au „Young BNP“, d Jugendorganisation vu dr rächtsextreme British National Party Resistance Records, Label vun ere rächtsextrem orientiere US-amerikanische Plattefirma »Resistance LLC.« White Aryan Resistance, e rächtsextremi Gruppierig in dr USA. Film Resistance au Peloton d'execution, französische Film vu 1945 vum André Berthomieu Resistance, britische Film vu 1976 vum Ken McMullen Resistance, auschtralische Film vu 1992 vum Hugh Keays-Byrne Resistance, niiderländisch-US-amerikanische Film vu 2003 vum Todd Komarnicki Resistance, britisch-dytsche Film vu 2011 vom Amit Gupta Sunschtigs The Resistance, Album vu dr Band Muse Resistance D, elektronische Live-Act Resistance: Fall of Man e Videospiil
De Manfred Szadrowsky [s sz redt me wie-n-es sch] (* 30. Juni 1886 z Rorschach; † 7. Februar 1974 z Chur) isch en Schwyzer Kantonsschuelleerer, Titulaarprofässer und Spraachwüsseschafter. De Szadrowsky isch en Soo vomenen Isebaanbiamte gsy, wo vo Donaueschinge im Groossherzogtum Bade i d Schwyz choo isch. D Familien isch 1899 z Rotmonte-Tablat ypüürgeret woorde; hüt ghöört die Gmäind zur Stadt Sanggale. De Szadrowsky hät Germanischtik und Filosofy a den Universitëëte von Züri und Münche gstudiert. Promoviert hät er 1912 bim Albert Baachme mit der Aarbet «Nomina agentis im Schweizerdeutschen in ihrer Bedeutungsentfaltung», und habilitiert hät er si 1930 au z Züri mit der Aarbet «Abstrakta des Schweizerdeutschen in ihrer Sinnentfaltung». 1912–1951 hät er z Chur as Kantonsschuelleerer gschaffet; deeten isch er de Tüütschleerer vom Paul Zinsli gsy. Paralell daadezue isch er 1939–1957 (nach em Naachrueff i de Zürizytig bis 1956) Titulaarprofässer für germaanischi Filology a der Uni Züri gsy. 1931 hett er chönen as Naachfolger vom Walter Clauss a s Schwyzerisch Idiotikon gaa, aber er hät abgwunke. De Szadrowsky hät 1930 d Helene Burckhardt ghüraate, e Tochter vom Hischtooriker Paul Burckhardt. Z sägen isch au na, das syn Grosvatter de Heinrich Szwadrowsky (1828–1878) gsy isch, en Musiker, wo de
S Huus für elektronischi Künst Basel (churz HeK oder au H3K) isch e Zentrum für zitgenössischi Kunst, wo elektronischi Medie verwändet und reflektiert, wie si brucht wärde. Es isch 2011 eröffnet worde und befindet sich uf em Dreispitzareal z Basel/Münchestäi. S Huus für elektronischi Künst Basel veräinigt d Aktividääte vom Forum für nöiji Medie [plug.in], wo iigstellt worden isch und vom Festival vo de elektronische Künst Shift, wo immer no veraastaltet wird, und erwiterrt sä um Frooge vo dr Sammligsmethodik vo digitaler Kunst. D Instituzioon wird vo dr Stifdig Huus für elektronischi Künst Basel dräit, wo d Christoph Merian Stifdig und d Veräin vo de Vorgängerinstituzioone [plug.in] und Shift mit em Kanton Basel-Stadt am Aafang vo 2011 gründet häi. S HeK schafft mit Künstler, Forscher und verwandte Iniziative und Instituzioone im In- und Usland zämme und bietet e Büüni, zum sich mit dr elektronische und digitale Kultuur usenanderzsetze. Si Hauptufgoob si zitgenössischi Kunstbrojekt, wo nöiji Medie bzw. Technologie verwände und wo s Thema von ene isch, wie sich dr alldääglig Mediegebruuch kulturell und gsellschaftlig uswirkigt, die Brojekt vorzstelle und z vermiddle. Es beschäftigt sich au no mit em Konserviere, em Archiviere und em Dokumentiere vo digitaler Kunst. Näbe de permanänte
Di International Nidersachse-Rundfahrt (LOTTO-Rundfahrt) isch e mehdägig Radränne, wu syter anne 1977 alljohr im April z Nidersachse uusdrait wird. Uusrichter vu däm Etapperänne isch dr Verein Internationale-Niedersachsen-Rundfahrt. Bis anne 2007 isch s Ränne as Eliteränne durgfiert wore un isch Dail vu dr Dytsche Maischterschaft (TUI-Cup) gsii, un im UCI-Kaländer in d Kategori 2.1 yygstapflet gsii. Wäg dr Dopingskandal im Radsport hän sich e Huffe Sponsore zruckzoge, wäge däm isch s Ränne as Profiränne yygstellt wore. D Rundfahrt wird syterhär as Junioreränne wytergfiert. D Nidersachse-Rundfahrt isch anne 1977 entstande dur d Zämmelegig vu zwai Radränne, wu z Hildesheim un z Braunschweig an dr Oschtere uusdrait wore sin. In dr erschte baide Johr het s Ränne no Niedersachsen-Harz-Rundfahrt ghaiße, ab 1979 derno Niedersachsen-Rundfahrt (Tour de Basse-Saxe). Je zwai Ränne gwunne hän dr Jens Vogt (1994, 1997), dr Thorsten Schmidt (1999, 2000) un dr Alessandro Petacchi (2006, 2007). Anne 2006 het dr Alessandro Petacchi vum Team Milram e Rekord ufgstellt, wun er alli Etappe un d Gsamtwärtig gwunne het. 2016 Flagge Norwegens Iver Knotten 2015 Flagge Deutschlands Leo Appelt 2014 Flagge Deutschlands Sven Reutter 2013 Flagge Dänemarks Mads Baadgaa Rahbek 2012 Flagge der Niederlanden Piotr Havik 2011 Flagge Belgiens Martijn Degreve 2010 Flagge
Dr Morgestraich isch dr offizielli Aafang vo dr Basler Fasnacht. Punggt vieri am Morge gehn in dr ganzen Innerstadt d'Liechter us und alli Clique fehn mit em gliiche Marsch, eben em Morgestraich aa. Dä Marsch wird während dr ganze Fasnacht nur ei einzigs Mol gspiilt. Zum Morgestraich het me tradizioneller Wys e Kopfladärne aa, d'Vorträbler hänn sogenannti Stäggeladärne und so lauft me dur d'Innerstadt und musiziert debii. Ab und zue macht me Pause und kehrt in ere Baiz oder eme Käller ii und isst e Mählsuppe oder e Ziibelewaie. Dr Morgestraich hett e langi Tradition, wo aber, was nid mängge weiss, bi wytem nid eso lang isch wie d Gschicht vor Basler Fasnacht sälbr. Aigentlig isch dr Morgestraich e Drummelsignal vom Militär gsi, mit däm me am Morge die uffbotene Truppe zämmegrieft hett. Drum hetts Signal au Sammlig ghaisse. Bekannt isch dr Morgestraich scho in dr Mitti vom 18. Joorhundert bim bärnische Militär gsi. 1808 wird dr Morgestraich z'Basel s'erschti Moll in Verbindig mit dr Fasnacht erwäähnt. Ghandlet hetts sich dozmoll aber immer no um e militärischs Signal, wo vo und fyr Soldate gsi isch. In de alte Zyte ischs Drummle innerhalb vo de Stadtmuure vorem siibni am Morge (Tagwach)
Dr Basler Kunstveräin isch e Kunstveräin in dr Stadt Basel und dr Drääger vo dr Kunsthalle Basel. Er gseet si Ufgoob in dr Vermiddlig zwüsche de Künstler und de Fründ vo dr Kunst. Dr Veräin isch 1839 gründet worde. 1864 het er sich mit dr Basler Künstlergsellschaft veräinigt. Im Joor 1872 het er en äignigi Kunsthalle ufdoo, wo Usstellige stattgfunde häi. Zu de wichdigste Usstellige vom Veräin ghööre früeji Äinzelusstellige vom Ernst Ludwig Kirchner, Edvard Munch, Vincent van Gogh, Marc Chagall, Paul Klee, Emil Nolde und Piet Mondrian. Mit dr Usstellig "Neue amerikanische Malerei" het er 1958 zum erste Mol in Öiropa Wärk vo zitgenössische Abstrakte Expressioniste zäigt. Hüte het dr Veräin öbbe 1580 Mitgliider und si Sammlig umfasst öbbe 500 Wärk. Lukas Gloor, Thomas Kellein, Margrit Suter: Die Geschichte des Basler Kunstvereins und der Kunsthalle Basel 1839-1988: 150 Jahre zwischen vaterländischer Kunstpflege und modernen Ausstellungen. Basler Kunstverein, 1989 Kunsthalle Basel Geschichte des Kunstvereins Informationen zum Kunstverein Basel Archivlink (Memento vom 13. Novämber 2012 im Internet Archive)
Werdenberg (Dialäkt: Werdabearg) stoht för: Werdenberg (Adelsgeschlecht), r südwestdütsch-schwizerisches Adelsgschlächt mit sine Namensträger Werdenberg (Ort), e ganz chlinni Ortschaft mit historischem Stadträcht im Kanton Sanggalle Wahlkreis Werdenberg, e Verwaltigseinheit vom Kanton Sanggalle (sit 2003) Bezirk Werdenberg, e Verwaltigseinheit im Kanton Sanggalle (vo 1831 bis 2002) Schloss Werdenberg, es Schloss oberhalb vom Städtli Werdebärg, erbaut ums Johr 1240 Grafschaft Werdenberg, e historischi Grofschaft um de glichnamig Ort
S Naturhistorische Museum Basel - Archiv vom Lääbe isch e Naturkundmuseum in dr Stadt Basel. Es isch 1821 gründet worde und befindet sich sit 1849 im Museum an dr Augustinergass, wo mä denn eröffnet het. Es behandlet die mäiste Beriich vo de Naturwüsseschafte. Si Ufdraag isch s, die naturwüsseschaftlige Sammlige z erwitere, ufzbewaare, z erforsche, dokumentiere und vermiddle. S Museum zäigt Duurustellige über verschiideni Themene uf ere Flechi vo mee as 3'000 m2: Fink & Star (Vögel in dr Schwiz); Bär & Luggs (Süüger in dr Schwiz); Gold & Rubin (Mineralie us dr ganze Wält); Pyrit & Bärgkristall (Mineralie us dr Schwiz & dr Regioon Basel); Höölebäär (us em Jura); Ammonit & Donnerkeil (Verstäinerige us dr Regioon Basel); Füür & Wasser (d Dünamik vo dr Ärde); Dino & Saurier (Dinosaurier und iiri Umwält); Mammut & Seebelzaandiiger (Gschicht vo de Süüger); Dintefisch & Summervoogel (Wirbelloosi Dier); Fisch & Frosch (Fisch, Reptilie & Amfibie us dr Schwiz); Kolibri & Kakadu (Vögel us dr ganze Wält); Quagga & Dodo (Bedroot & usgstorbe); Grottenolm & Fläädermuus (d Wält vo de Höölene) Dier us dr Regioon und au exotischi Exemplaar si usgstellt. Im Dinosauriersaal bechunnt mä e Rückblick in d Urzit mit Modäll vo usgstorbnige
E Faschtewaie (au Faschtewaije gschriibe) isch e Spezialität us der Gägend vo Basel. Me waiss nid viil über d'Gschicht vo däm Gebägg. Ei Erwähnig stammt us em 17. Johrhundert. Es heisst dert, dass me die Faschtewaie nur am Sunntig darf bagge. Hett me sich nid an das Gsetz g'halte, isch me sträng bestroft worde. Der Daig isch e Hefedaig mit Malzexdraggt, Milch, Angge und e weni Salz. S'Typische isch d'Form, wo entfärnt an e Bräzel erinneret, und dr Kümmi, wo kurz vor em Bagge drüber gschtreut wird. D'Form entstoot, wemme dr Daigbolle mit em sogenennte Yseli iischniide duet. Es sin vier Schnitt, wo in Daig gmacht wärde und denn zieht me s'Ganzi vorsichtig usenand (e bitz wien e Ziehharmonika). Es git au en Abwandlig vo däm Rezäpt, wo statt Weizemähl Urdinggel bruucht. D'Faschtewaie wärde um d'Fasnachtszyt verspiise. Inere Basler Beggerei gits au en Abwandlig vo de Faschtewaie names Sunnereedli. Si sin glainer, trogge und hän e feine Anggegschmagg. Si wärden au mit Kümmi und grobem Salz bestreut. Lueg au: Waie Rezäpt
Dr Peter Struck (* 24. Jänner 1943 z Göttingen; † 19. Dezämber 2012 z Berlin) isch e dytsche Bolitiker un Vorsitzende vum Vorstand vu dr Friedrich-Ebert-Stiftig gsii. Syt 1964 isch dr Struck Mitglid vu dr SPD gsii. Är isch vu 2002 bis 2005 Bundesminischter vu dr Verdaidigung un vu 1998 bis 2002 un vu 2005 bis 2009 Fraktionsvorsitzende vu syre Bartei im Dytsche Bundesdag gsii. Noch em Abitur anne 1962 am Felix-Klein-Gymnasium het dr Struck Rächtswisseschaft z Göttingen un z Hamburg studiert. Är het s Studium 1967 mit em erschte Staatsexame abgschlosse. Noch em zwaite juristische Staatsexame 1971 het er im nämlige Johr zum Dr. jur. promoviert mit dr Arbet Jugenddelinquenz und Alkohol. Ä isch derno as Regierigsrot in di Hamburgisch Verwaltig yydrätte. Bis 1972 isch er persenlige Referänt vum Bresidänt vu dr Universitet Hamburg gsii, derno het er churz in dr Finanzbeherde vu dr Freie un Hansestadt Hamburg gschafft. Ab 1973 het er as stellverdrättende Stadtdirektor vu dr nidersächsische Stadt Uelzen amtiert. Syt 1983 isch er as Rächtsaawalt zuegloo gsii. Dr Peter Struck isch am 13. Dezämber 2010 zum Vorsitzende vu dr Friedrich-Ebert-Stiftig gwehlt wore. Är isch Mitglid vum Beirot un vum Wirtschaftsrot vu Borussia Dortmund gsii. Drzue isch
D Christoph Merian Stifdig (bis 1972 Chr. Merian’sche Stiftung) isch e gmäinnützigi Stifdig mit Sitz und Däätigkäit z Basel. S Spektrum vo iirer Däätikäit isch bräit. Si het as Ufgoob, s Wool vo de Mensche in dr Stadt Basel z fördere, und für daas Harmonii z schaffe zwüsche soziale, kulturelle, ökologische und wirtschaftlige Ziil. D Stifdig isch vom Christoph Merian (1800-1858) in sim Testamänt vom 26. Merz 1857 dur e Schänkig an d Stadt Basel gründet worde und isch noch em Dood vo sinere Witwe Margaretha (1806-1886) am 3. Mai 1886 rächtschreftig worde. S Testamänt vom Christoph Merian bestimmt in de Paragrafe 26 und 27, ass s Kapital söll erhalte wärde und dr Erdraag vo dr Stifdig sött brucht wärde, zum Noot und Unglück lindere, s Wool vo de Mensche fördere und d Iirichdige finanziere, wo s stedtische Gmäinwääse sich drum muess kümmere oder wo allgemäinnützlig und zwäckmässig si. D Däätigkäit vo dr Stifdig isch noch em Testamänt uf d Stadt Basel beschränkt. D Stifdig het am Afang öffentligi Bauvorhaabe und die soziale Instituzioone vo dr Basler Bürgergmäind mit Gäldzaalige understützt, het aber vo 1952 aa afo Alterssiidlige oder Grossüberbauige realisiere und het iir Wirkigsspektrum sit de 1980er Joor stark
Dr Präger Gletscherchessel isch es Naturschutzpiet, wo sit 1994 bestoot. Es het 2800 Hektaare und goht an des Naturschutzgebiet vom Feldberg ane. Es isch s zweitgröschti vo Bade-Württeberg. Es isch öschtlich vom Wiisedal uf dem Gebiet von den Städt Schönau un Todtnau (Präg). D Usdehnig isch 7 Kilometer in Nord-Süd un 5 Kilometer in Oscht-Wescht-Richdig. De Höchiunterschied het vom tiefschte Punkt mit 570 Meter bi Gschwend und dem höchschte Punkt mit 1309 Meter uf em Blößling dobe öpe 700 Meter. Des Präger Dal isch durch d Iiszitt schtark geprägt worre. Vor öppe zee bis zwenzg Tuusig Joor sin sechs einzelni Gletscher im Dal zemmecho, henn aber nitt ins Wiesedal ablaufe chenne. Drum isch des Iis vo de Gletscher bis uff 500 Meter uffgstaut gsi. So sin einigi interessanti Talforme uftrette, wo de Gletscher abghoblet hätt. S hät hütt no 3 Präger See, des sinn mit Wasser gfüllti Iiserosionskolke und anderi idrucksvolli Züge vo de iiszittliche Landschaft. S Piet lebt vo einere Vielfalt, so gitts Arnika, Silberdischtle und Chatzepfötli, aber au seltini Vögel wie d Zippammere oder de Schwarzspecht. In de Felse gits seltini Farne oder es wachse Fingerhuet. In de Blockhald z Präg gits ganz seltini Chäfer, wo in de
D Driedaagse van De Panne-Koksijde, zmaischt abgchirzt zue Driedaagse van De Panne (weschtfläm. Driedoagse van De Panne), sin e Radränne im belgische Weschtflandere, wu syter anne 1977 rund um d Stedt De Panne un Koksijde uusgfiert wird. S Etapperänne wird organisiert vum Koninklijke Veloclub Panne Sportief un findet zmaischt aafangs April in dr Wuche vor dr Flandern-Rundfahrt statt. Wie in däm Friejohrsklassiker sin au bi dr Driedaagse van De Panne die Hyfe chlaine Biel (Hellingen) un Chopfstaipflaschter-Passage (Pavé) karakteristisch. S Ränne bstoht als us aim Zytfahre un drei normale Etappe. D Driedaagse van De Panne ghere syter 2019 zue dr UCI WorldTour in dr Kategori 2.HC. Syt 2018 git s au ne Fraueränne in dr UCI Women’s WorldTour. Rekordsiiger isch dr Belgier Eric Vanderaerden mit fimf Siig zwische 1986 un 1993. Dytschi oder Schwyzer Siiger het s no kaini gee. 2019 Niederlande Kirsten Wild 2018 Belgien Jolien D’hoore Offizielli Websyte Drei Tage von De Panne in der Datebank vo Radsportseiten.net